L'Ajuntament d'Alaquàs realitzarà un concert per tal de seleccionar els grups locals que actuaran enguany al FRA
02/06/2009

# L'Ajuntament d'Alaquàs realitzarà un concert per tal de seleccionar els grups locals que actuaran enguany al FRA

*   02/06/2009
*   [Imprimir](#)
*   Compartir
*    https://www.alaquas.org/documento.asp?id\_do=11414

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F11414%2F0&title=Ajuntament%20d%27Alaqu%C3%A0s.%20Premsa.L%27Ajuntament%20d%27Alaqu%C3%A0s%20realitzar%C3%A0%20un%20concert%20per%20tal%20de%20seleccionar%20els%20grups%20locals%20que%20actuaran%20enguany%20al%20FRA)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/11414/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2009/2/11414/02062009p5195140b_Form_4.jpg)](https://www.alaquas.org/ficheros/documentos/2009/2/11414/02062009p5195140b_Form_10.jpg "<a href='https://www.alaquas.org/ficheros/documentos/2009/2/11414/02062009p5195140b_Form_10.jpg' target=_blank><i class='fa fa-external-link' aria-hidden='true'></i>.L'Ajuntament d'Alaquàs realitzarà un concert per tal de seleccionar els grups locals que actuaran enguany al FRA</a>")

Amb aquesta iniciativa, en la que col·laboren els Clavaris del Crist 2009, es vol facilitar la participació de tots els grups locals en el 15é FRA amb l'objectiu de donar suport a la creació musical que es genera a Alaquàs. Tindran preferència les formacions que encara no hi han actuat

L'Ajuntament d'Alaquàs realitzarà un concert musical el proper dissabte 4 de juliol que servirà per seleccionar els dos grups locals que enguany participaran al 15é Festival Rock d'Alaquàs (FRA). Es tracta d'una iniciativa pionera en la que col·laboren els Clavaris del Crist 2009 i que ha estat posada en marxa per tal de donar la possibilitat a totes les formacions musicals d'Alaquàs de participar en aquest festival que serveix com a plataforma de promoció i per a donar suport a la creació musical que es genera a la ciutat. El FRA s'ha consolidat en els últims anys com el festival de música independent, públic i gratuït, més important de tota la Comunitat Valenciana. Enguany apostarà de nou per una oferta musical pública amb un cartell en el que destacaran grups internacionals, nacionals i locals.

Per tal de participar a aquest concert previ de selecció, l'Ajuntament ha enviat a cadascun dels grups musicals d'Alaquàs una carta explicativa sobre el procés d'elecció posat en marxa així com un full d'inscripció que hauran d'omplir en cas de voler actuar i formar part de l'elecció. Els grups interessats poden informar-se al centre juvenil El Passatge.

Un jurat especialista en música independent que haurà estat triat per a l'ocasió, seleccionarà les formacions que enguany actuaran junt als caps de cartell d'aquest festival valencià que es celebrarà com es habitual coincidint amb les Festes Majors d'Alaquàs. Cal destacar que tindran preferència les formacions que encara no hi hagen actuat.

Alaquàs és una de les poblacions de la Comunitat Valenciana amb més tradició en la creació de grups de música independent. De fet, més d'una vintena de formacions locals utilitzen setmanalment les instal·lacions del centre juvenil El Passatge, on l'Ajuntament d'Alaquàs va habilitar set sales d'assaig per tal de que els grups locals pogueren disposar d'un espai condicionat i dotat de tots els serveis necessaris per a la creació musical.

El Festival Rock d'Alaquàs contribueix també al recolzament dels músics d'Alaquàs amb la possibilitat que cada any dona als grups locals per tal de compartir escenari amb grups internacionals i nacionals. És precisament per això que el FRA és hui en dia un festival de referència en tot el país a través del qual es vol donar a conèixer, de manera pública i gratuïta, una altra vesant de la cultura com és la música independent.

Els quinze anys de trajectòria del FRA confirmen la importància d'aquest festival com a esdeveniment musical. El FRA ha anat guanyant en consideració dins dels diferents circuits musicals nacionals tant per la qualitat dels grups que hi han tocat com pel nombre de públic assistent.